**Thomas Galimberti** (s. 12. marraskuuta 2003 Bolzano, Italia) on italialainen jääkiekkohyökkääjä, joka pelaa Mestis-joukkue Kokkolan Hermeksessä.

Ura
---

### Seuraura

Galimberti on HC Eppan/Appianon kasvatti. Hän voitti kaudella 2018–2019 koko Italian U17-sarjan piste- ja syöttöpörssin tehoilla 28+32=60. Kaudella 2019–2020 Galimberti kuului sekä Eppan/Appianon U19- että U17-joukkueen kapteenistoon. Hän debytoi myös miesten peleissä, kun Galimberti pelasi vain 16-vuotiaana Italian toiseksi korkeimmalla sarjatasolla IHL:ssä 19 runkosarjaottelua tehopistein 1+3=4 ja kolme playoff-ottelua tehden yhden syöttöpisteen. Kaudella 2020–2021 hän oli tehoilla 9+8=17 Eppan/Appianon paras maalintekijä ja toiseksi paras pistemies Robert Dowdin jälkeen. Pudotuspeleissä Galimberti oli tehoilla 3+1=4 joukkueen paras maalintekijä ja hän jakoi sisäisen pistepörssin voiton Dowdin ja Markus Mairin kanssa.

Kaudeksi 2021–2022 Galimberti siirtyi Suomeen ja Pelicansin U20-joukkueeseen. Hän pelasi kauden aikana myös kaksi ottelua lainalla Mestis-joukkue Heinolan Peliitoissa helmikuussa 2022.

Galimberti siirtyi kaudeksi 2022–2023 vuoden mittaisella sopimuksella Mestis-joukkue Kokkolan Hermekseen.

### Maajoukkueura

Galimberti edusti Italiaa MM-kilpailuissa vuonna 2021. Hän teki A-maajoukkuedebyyttinsä vain 17-vuotiaana turnausta edeltäneessä harjoitusottelussa 1. toukokuuta 2021 Aostassa Ranskaa vastaan. Galimberti pelasi ensimmäisen maailmanmestaruuskilpailujen ottelunsa turnauksen avausottelussa 21. toukokuuta 2021 Latvian Riiassa Saksaa vastaan, jolloin hänestä tuli modernin ajan maailmanmestaruuskilpailujen historian nuorin pelaaja. Galimbertin ennätyksen rikkoivat kuitenkin vain muutamaa tuntia myöhemmin Slovakian Juraj Slafkovský ja Šimon Nemec. Yhteensä hän on pelannut kuusi A-maaottelua ilman tehopisteitä.

Galimberti pelasi myös alle 20-vuotiaiden IIB-divisioonan MM-kilpailuissa vuonna 2022, jolloin hän voitti kultaa ja oli nostamassa Italiaa IB-divisioonaan. Galimberti voitti joukkueen sisäisen piste- ja maalipörssin tehoilla 4+2=6. Hän pelasi myös IB-divisioonan MM-kilpailuissa vuonna 2023, jolloin Galimberti toimi Italian varakapteenina ja voitti pronssia.

Muuta
-----

Galimbertin pikkuveli Gabriel pelaa puolustaja HC Eppan/Appianon U19-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | HC Eppan/Appiano | ITA-2 | 19 | 1 | 3 | 4 | 24 | 3 | 0 | 1 | 1 | 0 |
| 2020–2021 | HC Eppan/Appiano | ITA-2 | 15 | 9 | 8 | 17 | 6 | 3 | 3 | 1 | 4 | 0 | MM | 4 | 0 | 0 | 0 | 0 |
| 2021–2022 | Pelicans | U20-SM | 30 | 5 | 7 | 12 | 6 | – | – | – | – | – | JMM D2A | 5 | 4 | 2 | 6 | 2 |
|  | Peliitat | Mestis | 2 | 0 | 0 | 0 | 0 | – | – | – | – | – |
| 2022–2023 | Pelicans | U20-SM | 39 | 13 | 13 | 26 | 10 | 4 | 0 | 0 | 0 | 2 | JMM D1B | 5 | 1 | 1 | 2 | 4 |
| 1 kausi | yhteensä | Mestis | 2 | 0 | 0 | 0 | 0 | – | – | – | – | – |

Lähteet
-------

* Thomas Galimberti The Internet Hockey Databasessa (englanniksi)
* Thomas Galimberti Eurohockey-sivustolla (englanniksi)
* Thomas Galimberti *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Thomas Galimberti *Elite Prospects*. Everysport Media Group AB.  (englanniksi)
2. ↑  Elite Prospects - Italy U17 Stats 2018-2019 *eliteprospects.com*. Everysport Media Group AB. Viitattu 27.10.2023. (englanniksi)
3. ↑  Elite Prospects - Eppan/Appiano *eliteprospects.com*. Everysport Media Group AB. Viitattu 27.10.2023. (englanniksi)
4. ↑  Illan otteluun näillä sotureilla *peliitat.fi*.  18.2.2022. Heinolan Peliitat Oy. Viitattu 27.10.2023. (englanniksi)
5. ↑  Kaksi uutta sopimusta kesälomien kunniaksi - Hermekseen kansainvälisiä vahvistuksia *instagram.com*.  7.7.2023. Edustus Hermes ry. Viitattu 27.10.2023. (englanniksi)
6. ↑  Game detail: 01 May 2021, Italy - France *eurohockey.com*.  1.5.2021. European Ice Hockey Online AB & eSports.cz s.r.o. Viitattu 27.10.2023. (englanniksi)
7. ↑  Modernilla MM-historialla tarkoitetaan aikaa vuodesta 1977 eteenpäin, jolloin ammattilaiset saivat alkaa osallistua MM-kisoihin
8. ↑  Seppä, Lassi: Slovakian Juraj Slafkovskysta nuorin MM-kisoissa pelannut pelaaja − edellinen ennätyksen haltija piti titteliään vain hetken *Jatkoaika.com*.  21.5.2021. Jatkoaika r.y. Viitattu 27.10.2023.
9. ↑  Elite Prospects - Italy U20 *eliteprospects.com*. Everysport Media Group AB. Viitattu 27.10.2023. (englanniksi)
10. ↑  Gabriel Galimberti *Elite Prospects*. Everysport Media Group AB.  (englanniksi)